ai4bharat/Pralekha huggingface dataset:
பாதுகாப்பு அமைச்சகம்
மிகப்பெரிய அளவிலான சூரியசக்தி கடற்படை ஆலை தொடங்கி வைக்கப்பட்டது
கடற்படையின் மிகப்பெரிய அளவிலான சூரியசக்தி ஆலை தொடங்கி வைக்கப்பட்டது. இந்தியக் கடற்படையின் மூன்று மெகாவாட் திறன் கொண்ட சூரிய சக்தி மின் ஆலையை 22 ஜூலை 2020 அன்று எரிமலையில் எழிமலா இந்திய கடற்படை அகடமியில் வைஸ் அட்மிரல் அனில்குமார் சாவ்லா பி வி எஸ் எம், ஏ வி எஸ் எம், என் எம், வி எஸ் எம், ஏ டி சி ஃப்ளாக் ஆஃபீசர் படைத்தலைவர், காணொளி மாநாடு மூலமாக துவக்கி வைத்தார். 2022ஆம் ஆண்டுக்குள் 100 ஜிகாவாட் சூரியசக்தித் திறனை அடைய வேண்டும் என்று இலக்கு நிர்ணயிக்கப்பட்டு மத்திய அரசின் தேசிய சூரியசக்தி இயக்கத்தின் முயற்சியின் ஒரு பகுதியாகும் இது.
இந்தியக் கடற்படையிலேயே மிகப்பெரிய அளவிலான சூரியசக்தி மின் ஆலையாகும் இது. இதனுடைய பயனுள்ள காலம் சுமார் 25 ஆண்டுகள் என்று மதிப்பிடப்பட்டுள்ளது. மிக அதிக செயல்திறன் கொண்ட 9180 மோனோ கிறிஸ்டலைன் சூரியசக்தி பேனல்கள் உட்பட அனைத்து உதிரி பாகங்களும் உள்நாட்டிலேயே பெறப் பெற்றவை. நவீன தொழில் நுட்பத்துடன் கூடியவை. இந்தத் திட்டத்தை கேரள மாநில மின்னணு வளர்ச்சிக் கழகம் கெல்ட்ரான் நிறுவனம் செயல்படுத்தியுள்ளது.
கோவிட் கட்டுப்பாடுகள் மற்றும் மழைக்காலப் பருவநிலை நிலவிய போதும் கேரள மாநில மின்வாரியம் உட்பட சம்பந்தப்பட்ட அனைத்துத் துறைகளும் இந்தத் திட்டம் தொடர்பான அனைத்துப் பணிகளையும், கோவிட் விதிமுறைகள் அனைத்தையும் பின்பற்றி, உரிய காலத்தில் பணிகளை நிறைவு செய்தனர்.
எழிமலாவிலுள்ள கடற்படைத் தளத்தில் கரியமிலவாயு குறைவதற்கு இந்த சூரியசக்தி ஆலைத்திட்டம் பெரிதும் உதவும். கரியமில வாயுவைக் குறைப்பதற்கான பல்வேறு முயற்சிகளில் இதுவும் ஒன்றாகும்.
நித்தி ஆயோக்
டிஜிட்டல் வங்கிகள் குறித்த விவாத அறிக்கையை வெளியிட்டுள்ள நிதி ஆயோக், கருத்துகளை வரவேற்றுள்ளது
டிஜிட்டல் வங்கிகள் குறித்த விவாத அறிக்கையை வெளியிட்டுள்ள நிதி ஆயோக், அது குறித்த கருத்துகளை வரவேற்றுள்ளது. நிதி ஆயோக் இணையதளத்தில் கிடைக்கும் இவ்வறிக்கை குறித்த கருத்துகளை 2021 டிசம்பர் 31-க்குள் அனுப்பலாம்.
நிதி, தொழில்நுட்பம் மற்றும் சட்டம் ஆகிய துறைகளில் சிறந்த நிபுணர்களுடன் கலந்தாலோசித்தும், அமைச்சகங்களுக்கு இடையேயான ஆலோசனைகளின் அடிப்படையிலும், நிதி ஆயோக்கால் இந்த அறிக்கை தயாரிக்கப்பட்டுள்ளது.
சில்லறை கட்டணங்கள் மற்றும் கடன் துறையில் இந்தியா கண்டுள்ள வெற்றி, அதன் குறு சிறு மற்றும் நடுத்தர வணிகங்களின் கட்டணங்கள் மற்றும் கடன் தேவைகளில் பிரதிபலிக்கத் தவறிவிட்டது. இந்தப் பிரிவின் தேவைகளைப் பூர்த்தி செய்வதற்கும், அவற்றை முறையான நிதி செயல்பாடுகளுக்குள் கொண்டு வருவதற்கும் தொழில்நுட்பத்தை திறம்பட மேம்படுத்துவதற்கான தேவையை தற்போதைய இடைவெளி வெளிப்படுத்துகிறது.
கருத்துகள் கொண்ட மின்னஞ்சலை “Comments on Discussion Document on Digital Bank Framework” எனும் தலைப்பிட்டு annaroy[at]nic[dot]in என்ற முகவரிக்கு 2021 டிசம்பர் 31-க்குள் அனுப்பலாம்.
முழு அறிக்கையை இங்கு காணலாம்: http://www.niti.gov.in/sites/default/files/2021-11/Digital-Bank-A-Proposal-for-Licensing-and-Regulatory-Regime-for-India.24.11_0.pdf
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1774635
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 176.19 கோடியைக் கடந்தது
நாட்டில் கடந்த 24 மணி நேரத்தில் 33.84 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 176.19 கோடியைக்  கடந்தது. 2,00,89,198 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 31,377 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,21,89,887 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.42 சதவீதமாக உள்ளது. கடந்த 24 மணி நேரத்தில் 15,102 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,64,522 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.38 சதவீதமாக உள்ளது.
கடந்த 24 மணி நேரத்தில் 11,83,438 கொவிட் பரிசோதனைகள் செய்யப்பட்டன. இதுவரை சுமார் 76.24 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 1.80 சதவீதமாக உள்ளது. தினசரித் தொற்று விகிதம் 1.28 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1800425
மத்திய அமைச்சரவை
விண்வெளித் துறையில் புதிய ஆய்வுகளை மேற்கொள்ளவும் அமைதியான நோக்கங்களுக்காகவும் இந்தியா மற்றும் நைஜீரியா நாடுகளுக்கு இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டத்தில், விண்வெளித் துறையில் புதிய ஆய்வுகளை மேற்கொள்ளவும் அமைதியான நோக்கங்களுக்காகவும் இந்தியா மற்றும் நைஜீரியா நாடுகளுக்கு இடையேயான புரிந்துணர்வு ஒப்பந்தத்திற்கு அனுமதி வழங்கப்பட்டது. பெங்களூருவில் உள்ள இந்திய விண்வெளி ஆராய்ச்சி நிறுவனம்  இந்த புரிந்துணர்வு ஒப்பந்தத்தில் கடந்த ஜூன் மாதம் கையெழுத்திட்டது. நைஜீரியாவின் அபுஜாவிலுள்ள தேசிய விண்வெளி ஆராய்ச்சி மற்றும் மேம்பாட்டு முகமை  கடந்த ஆகஸ்ட் 13-ஆம் தேதி இந்த ஒப்பந்தத்தில் கையெழுத்திட்டது.
விவரங்கள்:பூமியின் தொலையுணர்தல்; செயற்கைக்கோள் தொடர்பு மற்றும் செயற்கைக்கோள் சார்ந்த வழிசெலுத்தல்; விண்வெளி அறிவியல் சார்ந்த கிரகங்களின் ஆய்வு; விண்கலம், ஏவுகணை வாகனம், விண்வெளி அமைப்பு முதலியவற்றைப் பயன்படுத்துதல்; புவிசார் கருவிகள் மற்றும் நுட்பங்கள் போன்ற விண்வெளி தொழில்நுட்பங்களை செயல்முறைப் படுத்துதல் உள்ளிட்ட சாத்திய பகுதிகளில் இருநாடுகளின் ஒத்துழைப்புக்கு இந்த புரிந்துணர்வு ஒப்பந்தம் வழிவகுக்கும்.இந்தப் புரிந்துணர்வு ஒப்பந்தத்தின் மூலம் இந்திய விண்வெளி ஆராய்ச்சி மையத்தின் விண்வெளித் துறை மற்றும் நைஜீரியாவின் தேசிய விண்வெளி ஆராய்ச்சி மற்றும் மேம்பாட்டு முகமையின் உறுப்பினர்களை ஒன்றிணைத்து கூட்டு பணிக்குழு ஒன்று உருவாக்கப்பட்டு எதிர்கால திட்டங்களைச் செயல்படுத்துவது குறித்து ஆலோசனை செய்யப்படும்.
மேலும் இந்த புரிந்துணர்வு ஒப்பந்தம், புதிய ஆராய்ச்சிகளை மேற்கொள்ளவும், பூமியின் தொலையுணர்தல், செயற்கைக்கோள் தொடர்பு மற்றும் செயற்கைக்கோள் சார்ந்த வழிசெலுத்தல், விண்வெளி அறிவியல் மற்றும் விண்வெளி குறித்த ஆராய்ச்சிகளில் ஈடுபட உதவிகரமாக இருக்கும்.
இதற்கான செலவு:
கூட்டுமுயற்சியில் செயலாக்கப்படும் இந்தத் திட்டங்களுக்கான நிதி ஒதுக்கீடு குறித்து இரு நாடுகளும் முடிவு செய்யும்.
பயனாளிகள்:
இந்தப் புரிந்துணர்வு ஒப்பந்தத்தின் மூலம் நைஜீரியா அரசுடன் விண்வெளி தொழில்நுட்பத் துறையில் மனிதகுலம் பயனடையும் வகையில் கூட்டு நடவடிக்கைகள் மேம்படுத்தப்படும். இவ்வாறு அனைத்துத் துறைகளும் நாட்டின் அனைத்துப் பகுதிகளும் பயனடையும்.
பின்னணி:
கடந்த 10 ஆண்டுகளாக இந்தியாவும் நைஜீரியாவும் விண்வெளித் துறையில் கூட்டு முயற்சியில் ஈடுபட முயன்று வருகின்றன. நைஜீரியாவில் உள்ள இந்திய தூதரகத்தின் உதவியுடன் மத்திய வெளியுறவுத்துறை அமைச்சகத்தின் மூலம் விண்வெளித் துறை தொடர்பாக இரு நாடுகள் இடையேயான புரிந்துணர்வு ஒப்பந்தம் நைஜீரியா அதிகாரிகளுடன் பகிர்ந்து கொள்ளப்பட்டது. தூதரகங்கள் இடையே கருத்து பரிமாற்றங்கள் நடந்து அதன் பிறகே புரிந்துணர்வு ஒப்பந்தத்தின் நகல் தயாரிக்கப்பட்டது. இந்த ஒப்பந்தம் கையெழுத்தாவதற்கு அனைத்தும் தயாராக இருந்தபோதும், கொவிட்-19 பரவல் காரணமாக நைஜீரிய நாட்டு அதிகாரிகள் இந்தியாவிற்கு வருவது தடைபட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666384
------
(
பிரதமர் அலுவலகம்
பாராலிம்பிக்கில் ஈட்டி எறிதலில் வெண்கலப் பதக்கம் வென்ற சுந்தர் சிங் குர்ஜாருக்கு பிரதமர் வாழ்த்து
டோக்கியோவில் நடந்து வரும் பாராலிம்பிக்கில் ஆண்களுக்கான ஈட்டி எறிதலில் வெண்கலப் பதக்கம் வென்ற சுந்தர் சிங் குர்ஜாருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டரில்,
“சுந்தர் சிங் குர்ஜார் @SundarSGurjar வெண்கலப் பதக்கம் வென்றது பெரும் மகிழ்ச்சி அளிக்கிறது. அவர் பெரும் தைரியத்தையும் அர்ப்பணிப்பையும் தந்து விளையாட்டில் காட்டியுள்ளார். அவருக்கு எனது வாழ்த்துக்கள் #Paralympics", என்று கூறியுள்ளார்.
மத்திய அமைச்சரவை
தேசிய திறன்மேம்பாட்டு நிதியம் , தேசிய திறன்மேம்பாட்டுக் கழகம்  மறுசீரமைப்புக்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில் தேசிய திறன் மேம்பாட்டு நிதியம் , மற்றும் தேசிய திறன் மேம்பாட்டுக் கழகம்  ஆகியவற்றை மறுசீரமைப்பதற்கு ஒப்புதல் அளித்தது. அந்நிறுவனங்களின் ஆளுகை, செயலாக்கம், கண்காணிப்புக் கட்டமைப்பு ஆகியவற்றை வலுப்படுத்தும் வகையில் இந்தச் சீரமைப்பு நடவடிக்கை மேற்கொள்ளப்படுகிறது.
மறுசீரமைப்பு நடவடிக்கை தேசிய திறன் மேம்பாட்டு நிதியத்தை  வலுப்படுத்தும். அத்துடன், தேசிய திறன் மேம்பாட்டுக் கழகத்தின்  செயல்பாடுகளில் சிறந்த கார்ப்பரேட் ஆளுகை, வெளிப்படைத்தன்மை மற்றும் பொறுப்புடைமை ஆகியவற்றையும் இந்த மறுசீரமைப்பு நடவடிக்கை உறுதி செய்யும். இதற்கு அமைச்சரவை அளிக்கும் ஒப்புதல் தேசிய திறன் மேம்பாட்டு நிதியம்  தேசிய திறன் மேம்பாட்டுக் கழகம்  ஒருங்கிணைந்த வாரியத்தைச் சீரமைத்து, அதன் ஆளுகை, செயலாக்கம், கண்காணிப்புக் கட்டமைப்பு ஆகியவற்றை வலுப்படுத்த வழியமைக்கும்.
பின்னணி:
திறன் மேம்பாட்டுக்காக ஒருங்கிணைந்த செயல்பாட்டை அமலாக்குவதற்காக தேசிய திறன் மேம்பாட்டுக் கழகம்  2008, ஜூலையிலும் தேசிய திறன் மேம்பாட்டு நிதியம்  2009, ஜனவரியிலும் மத்திய நிதியமைச்சகத்தால் அமைக்கப்பட்டு பதிவு செய்யப்பட்டவை ஆகும். தேசிய திறன் மேம்பாட்டு நிதிய அறக்கட்டளை  அரசின் பல்வேறு வகையான நிதி, இதர ஏஜென்சிகள் மூலம் கிடைக்கும் நிதி ஆகியவற்றைப் பெற்றுப் பயன்படுத்தும். இதன் முக்கிய நோக்கம் பல்வேறு திட்டங்களின் மூலம் இந்திய இளைஞர்களின் ஆற்றலை மேம்படுத்தி, தூண்டிவிட்டு, அதிகரிக்கச் செய்வது ஆகும்.
தேசிய திறன் மேம்பாட்டுக் கழகத்துடன் தேசிய திறன் மேம்பாட்டு நிதியம் முதலீட்டு மேலாண்மை உடன்பாட்டை  எட்டியிருக்கிறது. தேசிய திறன் மேம்பாட்டு இயக்கத்தின்  வகுக்கப்பட்ட குறிக்கோளை எட்டுவதற்காகவும் நாட்டில் திறன் மேம்பாட்டை ஊக்குவிப்பதற்கும் இந்த உடன்பாடு ஏற்படுத்தப்பட்டுள்ளது.
தேசிய திறன்மேம்பாட்டுக் கழகத்தின்  செயல்பாடுகளை தேசிய திறன் மேம்பாட்டு நிதியம்  மேற்பார்வையிடுவதற்கும் இந்த உடன்பாடு வழிசெய்கிறது.
பெருநிறுவனங்கள் விவகாரங்கள் அமைச்சகம்
கார்ப்பரேட் விவகாரங்களுக்கான இந்தியன் இன்ஸ்டிடியூட் - குறித்த திட்டத்தை 12வது திட்ட காலத்திற்குப் பிறகும் தொடர்வதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கார்ப்பரேட் விவகாரங்களுக்கான இந்தியன் இன்ஸ்டிடியூட்  குறித்த திட்டத்தை 12வது திட்ட காலத்திற்குப் பிறகும் மேலும் மூன்று நிதியாண்டுகளுக்கு  தொடர்வதற்கு ஒப்புதல் அளிக்கப்பட்டது. இந்த நிறுவனத்திற்கு மானிய உதவியாக ரூ.18 கோடி அளிக்கவும் ஒப்புதல் தரப்பட்டது. 2019-20 நிதியாண்டிற்குப் பிறகு இந்த நிறுவனம் தற்சார்புள்ளதாக மாறுவதற்கு இது வழிவகை செய்யும்.
தாக்கம் :
- மக்கள் மற்றும் தனியார் துறையினரின் பங்களிப்புடன் கார்ப்பரேட் நிர்வாகம் என்ற முக்கிய துறையில் இந்த நிறுவனம் மேற்கொண்டுள்ள பயிற்சித் திட்டங்கள், ஆராய்ச்சி செயல்பாடுகள் மற்றும் திட்டங்கள் திறன் தொகுப்புகளை மேம்படுத்தி, மாணவர்கள் மற்றும் தொழில் சார்ந்தவர்களுக்கு வேலை கிடைக்கும் வாய்ப்புகளை அதிகரிக்கச் செய்யும்.
- தனது நிதி ஆதாரவளங்கள் மற்றும் வருவாய்களை மேம்படுத்தும் அதேசமயத்தில், கார்ப்பரேட் சட்டங்கள் துறையில் பெருமைக்குரிய கல்வி நிலையமாக மாறுவது என்பது இந்த நிறுவனத்தின் முக்கிய நோக்கமாக மாறும்.
- IICA தேசிய முக்கியத்துவம் வாய்ந்த ஒரு இன்ஸ்டிடியூட் ஆக மாறும் என்று தொலைநோக்கில் எதிர்பார்க்கப் படுகிறது. அதிகரிக்கும் பொருளாதார செயல்பாடுகளில் வளர்ச்சிக்கான என்ஜினாக இது மாறும் என்றும் எதிர்பார்க்கப் படுகிறது.
- தொழில்முறை திறமையை மேம்படுத்துவதன் மூலம், கார்ப்பரேட் துறைகளில், வெளிநாடுகள் உள்பட, வேலைவாய்ப்புகளை கண்டறிவதில் தொழில்சார்ந்தவர்களுக்கு இது உதவும் என்றும் எதிர்பார்க்கப் படுகிறது.
பின்னணி :
IICA -வில் உள்ள கார்ப்பரேட் சமூக பொறுப்புக்கான தேசிய அறக்கட்டளை , கார்ப்பரேட் பொறுப்பு  முன்முயற்சிகளுக்கு பொறுப்பானதாக இருக்கிறது. கம்பெனிகள் சட்டம், 2013-ல் உள்ள புதிய விதிகளை ஒட்டி இந்த அறக்கட்டளை உருவாக்கப்பட்டது. கார்ப்பரேட்களின் பங்கேற்புடன், CSR துறையில் சமூக பங்கேற்பை நோக்கமாகக் கொண்ட பல்வேறு செயல்பாடுகளை NFCSR நடத்துகிறது.
கார்ப்பரேட் துறை தொடர்பான விஷயங்களில் கொள்கை உருவாக்குபவர்கள், ஒழுங்காற்றுநர்கள் மற்றும் அதில் பணியாற்றும் தொடர்புடையவர்களுக்கு அறிவார்ந்த முடிவுகள் எடுப்பதற்கு உதவும் வகையில் IICA சிந்தனை மையமாகவும், தகவல் மற்றும் விவரங்கள் அளிப்பதாகவும் இருக்கிறது. கார்ப்பரேட் சட்டங்கள், கார்ப்பரேட் நிர்வாகம், CSR, கணக்கியல் தர நிலைகள், முதலீட்டாளர் கல்வி போன்ற துறைகளில் தொடர்புடையவர்களுக்கு இந்த அமைப்பு சேவைகள் அளிக்கிறது. முதல் தலைமுறை தொழில்முனைவோர் மற்றும் சிறு தொழில் முனைவோருக்கும் IICA உதவியாக இருக்கிறது. மேலாண்மை, சட்டம், கணக்கியல் போன்றவற்றுக்கு தனித்தனி நிபுணர்களை அமர்த்திக் கொள்ள அவற்றுக்கு வசதி இருக்காது என்பதால் பன்முக திறன்களை கற்றுத் தருவதில் இது உதவிகரமாக இருக்கிறது.
தேர்தல் ஆணையம்
ஆந்திர சட்ட மேலவைக்கு இடைத்தேர்தல்
திரு. சல்லா ராமகிருஷ்ண ரெட்டி என்ற ஆந்திரப் பிரதேச சட்ட மேலவை உறுப்பினர் காலமானதால் ஏற்பட்ட காலியிடத்தை நிரப்புவதற்கான தேர்தலை நடத்த தேர்தல் ஆணையம் முடிவு செய்துள்ளது.
சட்டமன்ற உறுப்பினர்களால் தேர்ந்தெடுக்கப்பட இருக்கும் சட்ட மேலவை உறுப்பினர் பதவிக்கான இத்தேர்தலை கீழ்காணும் அட்டவணையின் படி தேர்தல் ஆணையம் நடத்தும்.
இதன்படி தேர்தலுக்கான அறிவிப்பு 2021 பிப்ரவரி 25 அன்று வெளியிடப்படும். வேட்பு மனுவை தாக்கல் செய்வதற்கான கடைசி தேதி 2021 மார்ச் 4 ஆகும். வேட்புமனுக்கள் 2021 மார்ச் 5 அன்று பரிசீலிக்கப்படும்.
வேட்புமனுக்களை திரும்ப பெறுவதற்கான கடைசி நாள் 2021 மார்ச் 8 ஆகும்.
2021 மார்ச் 15-ஆம் தேதி தேர்தல் நடைபெறும். வாக்குகளின் எண்ணிக்கையும் 2021 மார்ச் 15 அன்று நடைபெறும். தேர்தல் நடைமுறைகள் 2021 மார்ச் 18 அன்று நிறைவு பெறும்.
கொவிட்-19 விதிமுறைகளை பின்பற்றி தேர்தல் நடத்தப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1699013
-----
(Visitor Counter : 60
சிறப்பு சேவைகள் மற்றும் கட்டுரைகள்
கன்னியாகுமரி முதல் ராஜ்காட் வரை: சிஆர்பிஎஃப்-இன் 2850 கிலோமீட்டர் மிதிவண்டி பயணம் கொடியசைத்துத் துவக்கம்
இந்தியாவின் 75-ஆவது ஆண்டு சுதந்திர தினத்தைக் கொண்டாடும் வகையில், மத்திய அரசின் முன்முயற்சியான விடுதலையின் அம்ருத் மஹோத்சவத்தின் ஒரு பகுதியாக, கன்னியாகுமரியின் காந்தி மண்டபத்தில் இருந்து மத்திய ரிசர்வ் காவல் படை ஏற்பாடு செய்திருந்த மிதிவண்டி பயணம் இன்று காலை கொடியசைத்துத் துவக்கி வைக்கப்பட்டது. ‘கன்னியாகுமரி முதல் ராஜ்காட் வரை' என்று பெயரிடப்பட்டுள்ள இந்தப் பயணம், 2850 கிலோமீட்டர் தூரத்தைக் கடந்து அக்டோபர் 2-ஆம் தேதி புதுதில்லியின் ராஜ்காட்டில் நிறைவடையும்.
தமிழக அரசின் தகவல் மற்றும் தொழில்நுட்பத் துறை அமைச்சர் திரு டி மனோ தங்கராஜ், மத்திய ரிசர்வ் காவல் படையின் உயர் அதிகாரிகள் மற்றும் உள்ளூர் பிரமுகர்களின் முன்னிலையில் இந்த மிதிவண்டி பயணத்தை கொடியசைத்துத் துவக்கி வைத்தார். தமிழ்நாடு, கர்நாடகா, ஆந்திரப் பிரதேசம், தெலங்கானா, மகாராஷ்டிரா, உத்தரப் பிரதேசம் மற்றும் தில்லி ஆகிய மாநிலங்கள் வழியாக இந்தப் பயணம் மேற்கொள்ளப்படும். நாளொன்றுக்கு 70-80 கிலோ மீட்டர் தூரத்தைக் கடக்க திட்டமிடப்பட்டுள்ளது. மேலும், விடுதலையின் அம்ருத் மஹோத்சவத்தின் கொண்டாட்டங்கள் குறித்து மக்களுக்கு எடுத்துரைக்கும் வகையிலும், நமது சுதந்திரப் போராட்ட வீரர்களின் உயரிய தியாகங்களைப் போற்றும் விதமாகவும், பயணிக்கும் வழியில் உள்ள வரலாற்று சிறப்புமிக்க இடங்களையும் நேரில் சென்று பார்வையிட திட்டமிடப்பட்டுள்ளது.
15 மிதிவண்டி ஓட்டுநர்கள் கலந்து கொள்ளும் இந்தப் பயணத்திற்கு, பள்ளிபுரம் மத்திய ரிசர்வ் காவல் படை குழு மையத்தின் துணைத் தலைவர் திரு பிரதீப் குமார் தலைமை வகிப்பார். இந்த குழுவினருடன் மருத்துவக் குழுவும் உடன் செல்கிறது.
இன்று நடைபெற்ற துவக்க விழாவில் தமிழ்நாடு மற்றும் கேரளா மாநிலங்களின் வண்ணமயமான கலை நிகழ்ச்சிகள் நடைபெற்றன. இதேபோன்று, அசாம் மாநிலத்தின் ஜோர்ஹாத், குஜராத்தின் சபர்மதி மற்றும் ஜம்முவிலிருந்தும் மேலும் மூன்று பிரம்மாண்ட மிதிவண்டி பயணங்கள் விரைவில் துவங்கப்பட்டு அக்டோபர் 2-ஆம் தேதி ராஜ்காட்டில் நிறைவடையும்.
தற்சார்பு இந்தியாவை உருவாக்குவது தொடர்பாக பல்வேறு நிகழ்ச்சிகளை அனைத்து துறைகளும் அமைச்சகங்களும் நடத்தவுள்ளன. சுதந்திரப் போராட்ட வீரர்களைக் கௌரவிக்கவும், சிறப்பு வாய்ந்த தருணத்தைக் குறிக்கவும் தனது 400 நிலையான மற்றும் 1200 கள அமைப்புகளில் ஏராளமான நிகழ்ச்சிகளுக்கு மத்திய ரிசர்வ் காவல் படை, முழு உற்சாகத்துடன் ஏற்பாடு செய்து வருவது குறிப்பிடத்தக்கது.
பிரதமர் அலுவலகம்
35-வது பிரகதி உரையாடலுக்கு பிரதமர் தலைமை தாங்கினார்
மத்திய மற்றும் மாநில அரசுகள் தொடர்பான செயல்திறன் மிக்க ஆளுகை மற்றும் திட்டங்களை உரிய நேரத்தில் செயல்படுத்துதல் தொடர்பான தகவல் மற்றும் தகவல் தொடர்பு பல்முனை தளமான பிரகதியின்
முப்பத்து ஐந்தாவது உரையாடலுக்கு பிரதமர் திரு நரேந்திர மோடி இன்று தலைமை தாங்கினார்.
ஒன்பது திட்டங்கள் மற்றும் ஒரு செயல்பாடு உட்பட பத்து விஷயங்கள் குறித்து இன்றைய கூட்டத்தில் ஆய்வு செய்யப்பட்டன. இவற்றில் மூன்று திட்டங்கள் ரயில்வே அமைச்சகம் தொடர்பானதும், மூன்று திட்டங்கள் சாலை போக்குவரத்து மற்றும் நெடுஞ்சாலைகள் துறை அமைச்சகம் தொடர்பானதும் ஆகும். தொழில் ஊக்குவிப்பு மற்றும் உள்நாட்டு வர்த்தகத் துறை, எரிசக்தி அமைச்சகம் மற்றும் வெளியுறவு அமைச்சகம் ஆகியவை தொடர்பான தலா ஒரு திட்டமும் ஆய்வு செய்யப்பட்டன. சுமார் ரூ 54,675 கோடி மதிப்பிலான இந்த திட்டங்கள், ஒடிசா, கர்நாடகா, ஆந்திரப் பிரதேசம், மகாராஷ்டிரா, சத்திஸ்கர், பஞ்சாப், ஜார்கண்ட், பிகார், தெலங்கானா, ராஜஸ்தான், குஜராத், மேற்கு வங்கம், ஹரியானா, உத்தரகாண்ட் மற்றும் உத்தரப் பிரதேசம் ஆகிய 15 மாநிலங்கள் தொடர்பானவை ஆகும்.
பிரதமரின் மக்கள் மருந்தக திட்டம் குறித்தும் இன்றைய உரையாடலின் போது ஆய்வு மேற்கொள்ளப் பட்டது.
உள்கட்டமைப்பு திட்டங்கள் சார்ந்த பிரச்சினைகளை விரைவாக தீர்க்குமாறு அனைத்து அதிகாரிகளையும் பிரதமர் கேட்டுக் கொண்டார். தொழில்நுட்பத்தை பயன்படுத்தி பிரதமரின் மக்கள் மருந்தக திட்டம் குறித்து விரிவான விளம்பரம் செய்யுமாறும், அதன் செயல்திறனை மேம்படுத்துமாறும் மருந்துகள் துறை மற்றும் மாநிலங்கள் மற்றும் யூனியன் பிரதேசங்களை பிரதமர் கேட்டுக்கொண்டார்.
முந்தைய 34 பிரகதி உரையாடல்களில், ரூ 13.14 லட்சம் கோடி மதிப்பிலான 283 திட்டங்கள் குறித்து ஆய்வு செய்யப்பட்டன.
----
(
நுகர்வோர் நலன், உணவு மற்றும் பொது விநியோகம் அமைச்சகம்
வெங்காய விலையை கட்டுப்படுத்த 3 லட்சம் மெட்ரிக் டன் இருப்பை விடுவிக்கிறது மத்திய அரசு
இந்த ஆண்டு உள்ள 3 லட்சம் மெட்ரிக் டன் வெங்காய கையிருப்பை விடுவிக்க மத்திய நுகர்வோர் விவகாரத் துறை முடிவு செய்துள்ளது. இத்துறையின் செயலாளர் திரு. ரோஹித் குமார் சிங் 10.08.2023 அன்று தேசிய வேளாண் கூட்டமைப்பு  மற்றும் தேசிய கூட்டுறவு நுகர்வோர் கூட்டமைப்பு  அதிகாரிகளுடன் ஆலோசனை செய்து இதற்கான வழிமுறைகளை இறுதி செய்தார்.
வெங்காயத்தின் சில்லறை விலை அகில இந்திய சராசரியை விட அதிகமாக இருக்கும் மாநிலங்களில் உள்ள முக்கிய சந்தைகளில் வெங்காய இருப்பை விடுவித்த விற்பனை செய்ய முடிவு செய்யப்பட்டுள்ளது. இ-காமர்ஸ் தளங்களில் மின் ஏலம் மற்றும் சில்லறை விற்பனை செய்வது குறித்தும் ஆராயப்பட்டு வருகிறது. நுகர்வோருக்கு மலிவு விலையில் வெங்காயம் கிடைக்கச் செய்யும் நோக்கில், விற்பனையின் அளவு மற்றும் வேகம் ஆகியவை, விலை மற்றும் கிடைக்கும் சூழ்நிலைகளுக்கு ஏற்ப அளவீடு செய்யப்படும்.
நடப்பாண்டில், மொத்தம், 3 லட்சம் மெட்ரிக் டன் வெங்காயம் கொள்முதல் செய்யப்பட்டுள்ளது.தேவைப்பட்டால், இது மேலும் அதிகரிக்கப்படலாம். மகாராஷ்டிரா மற்றும் மத்தியப் பிரதேசத்திலிருந்து ஜூன் மற்றும் ஜூலை மாதங்களில் தலா 1.50 லட்சம் மெட்ரிக் டன் வெங்காயத்தை நாஃபெட் மற்றும் என்.சி.சி.எஃப் ஆகிய இரண்டு மத்திய ஒருங்கிணைப்பு முகமைகள் கொள்முதல் செய்துள்ளன.
கடந்த 4 ஆண்டுகளில் வெங்காய கையிருப்பு அளவு மும்மடங்கு உயர்த்தப்பட்டுள்ளது. 2020-21 ஆம் ஆண்டில் 1 லட்சம் மெட்ரிக் டன்னிலிருந்து 2023-24 ஆம் ஆண்டில் 3 லட்சம் மெட்ரிக் டன்னாக உயர்ந்துள்ளது. நுகர்வோருக்கு மலிவு விலையில் வெங்காயம் கிடைப்பதை உறுதி செய்வதிலும், விலை ஸ்திரத்தன்மையை பராமரிப்பதிலும் வெங்காய கையிருப்பு அளவு முக்கிய பங்கு வகிக்கிறது.
மத்திய அமைச்சரவை
உயிரி தொழில்நுட்பத் துறையில் இந்தியா-கியூபா மற்றும் இந்தியா-கொரியா இடையேயான இரண்டு இருதரப்பு புரிந்துணர்வு ஒப்பந்தங்கள் குறித்து அமைச்சரவையில் விளக்கம் அளிக்கப்பட்டது
உயிரி தொழில்நுட்பத் துறையில் இந்தியா-கியூபா மற்றும் இந்தியா-கொரியா இடையே கையெழுத்தான இரண்டு இருதரப்பு புரிந்துணர்வு ஒப்பந்தங்கள் குறித்து இன்று புதுதில்லியில் பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில் எடுத்துரைக்கப்பட்டது. இந்த புரிந்துணர்வு ஒப்பந்தங்கள் முறையே கியூபாவின் ஹவானாவில் 2018 ஜுன் 22-ஆம் தேதியும், புதுதில்லியில் 2018 ஜுலை 9-ஆம் தேதியும் கையெழுத்தாகின. கியூபா மற்றும் கொரியாவுடன் கையெழுத்திடப்பட்ட இந்த ஒப்பந்தங்கள் அறிவியல் தொழில்நுட்பத் துறையில் ஒத்துழைப்பதற்கான ஒப்பந்தங்கள்.
முக்கிய தாக்கம்
இந்தியா – கியூபா மற்றும் இந்தியா – கொரிய குடியரசு ஆகியவற்றுக்கு இடையிலான இருதரப்பு உறவுகளை மேம்படுத்தவும், அறிவியல் தொழில்நுட்ப தூதரக உறவுகள் ஒத்துழைப்புக்காகவும் கையெழுத்திடப்பட்டன. உயிரி தொழில்நுட்பக் கல்வி, பயிற்சி, ஆராய்ச்சியில் முக்கியமான திட்டங்களை உருவாக்கவும், இந்த ஒப்பந்தங்கள் வகை செய்கின்றன. இந்த திட்டத்தினால், 50-க்கும் மேற்பட்ட உயிரியல் பட்ட மேற்படிப்பு பயின்றோர் மற்றும் ஆராய்ச்சிப் பட்டம் பெற்றவர்களுக்கு ஐந்தாண்டுகள் வரையில் வேலைவாய்ப்பு கிடைக்கும்.
பின்னணி
இந்தியா-கியூபா ஒத்துழைப்பு
குடியரசுத் தலைவர் 2018, ஜுன் 22-ஆம் தேதி கியூபா நாட்டின் ஹவானாவில் பயணம் மேற்கொண்ட போது, இருநாடுகளுக்கும் இடையே உயிரி தொழில்நுட்ப ஒத்துழைப்பை வலுப்படுத்தும் புரிந்துணர்வு ஒப்பந்தம் கையெழுத்தானது.
இந்தியா-கொரிய குடியரசு ஒத்துழைப்பு
இந்தியாவும், கொரியாவும் உயிரி தொழில்நுட்பம், உயிரி பொருளாதாரம் ஆகிய துறைகளில் புரிந்துணர்வு ஒப்பந்தம் செய்து கொண்டுள்ளன. இந்த ஒப்பந்தம் இருநாடுகளுக்கும் இடையே அறிவியல் தொழில்நுட்ப ஒத்துழைப்பை விரிவுபடுத்தி, ஆழப்படுத்துவதை நோக்கமாகக் கொண்டது.
பாதுகாப்பு அமைச்சகம்
தனியார் பங்களிப்புடன் புதிய சைனிக் பள்ளிகள்: பாதுகாப்புத்துறை தகவல்
அரசு சாரா அமைப்புகள், தனியார் பள்ளிகள்/ மாநில அரசுகள் பங்களிப்புடன் 100 புதிய சைனிக் பள்ளிகளை பல்வேறு மாநிலங்கள், யூனியன் பிரதேசங்களில் அமைக்க மத்திய அரசு ஒப்புதல் அளித்துள்ளது. இந்த சைனிக் பள்ளிகள் ஏற்கனவே இயங்கும் சைனிக் பள்ளிகளில் இருந்து வேறுபடும். இந்த பள்ளிகள் எற்கனவே உள்ள பள்ளியைப் போன்றே கல்வியுடன் கூடிய மதிப்பு அடிப்படையிலான பாடத்திட்டம், வாழ்க்கை திறன்கள், என்.சி.சி. விளையாட்டு ஆகியவற்றில் தேச உணர்வு, நெறிமுறைகளைத் தவறாது கடைப்பிடித்தல் ஆகியவற்றுடன் கூடிய பாடத்திட்டத்தை பின்பற்ற வேண்டும்.
http://sainikschool.ncog.gov.in என்ற இணையதளத்தில் 379 விண்ணப்பங்கள் சைனிக் பள்ளி சங்கத்தால் பெறப்பட்டு, பரிசீலனை செய்யப்பட்டு தேர்வு செய்யப்பட்ட அமைப்புகளுடன் புரிந்துணர்வு ஒப்பந்தங்கள் மேற்கொள்ளப்பட்டுள்ளன.
இந்தத் தகவலை மத்திய பாதுகாப்பு இணையமைச்சர் திரு. அஜய் பட் மாநிலங்களவையில் எழுத்து மூலம் தாக்கல் செய்த பதிலில் தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆந்திரப் பிரதேசத்தில் ரூ.1292.65 கோடி மதிப்பீட்டில் 32 கி.மீ தொலைவிற்கான ஆறு வழி பசுமைச் சாலைக்கு திரு.நிதின் கட்கரி ஒப்புதல்
மத்திய தரைவழிப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி பாரத்மாலா பரியோஜானா - நாட்டின் நெடுஞ்சாலை மேம்பாட்டிற்கான விரிவான ஒரு செயல் திட்டத்தின் கீழ் ஆந்திரப் பிரதேசத்தில் ரூ.1292.65 கோடி மதிப்பீட்டில் சந்திரசேகரபுரத்திலிருந்து போலாவரம் வரையிலான பெங்களூரு-விஜயவாடா பொருளாதார 32 கி.மீ தொலைவிற்கான ஆறு வழி பசுமை சாலைக்கு ஒப்புதல் அளித்துள்ளார்.
கோடிகொண்டா சோதனைச் சாவடி முதல் முப்பாவரம் வரையிலான 342.5 கி.மீ தொலைவிற்கு பசுமை வழிச் சாலையாக மாற்றம் பெறுகிறது. இந்த வழித்தடத்தில் உள்ள ஆந்திரப்பிரதேசத்தின் பிரகாசம் மாவட்டத்தில் 14 தொகுப்புகளாக விரிவாக்கம் செய்யப்படவுள்ளது என்று கூறினார்.
சுற்றுச்சூழல் மற்றும் வனத்துறை அமைச்சகம்
சுற்றுச்சூழல் மற்றும் வன உயிரின பாதுகாப்பு தொழில் வாய்ப்பு
பள்ளி மற்றும் கல்லூரி மாணவர்களிடையே சுற்றுச்சூழல் குறித்த விழிப்புணர்வை ஏற்படுத்தவும், சுற்றுச்சூழல் பாதுகாப்பில் அவர்களை பங்கேற்கச் செய்யவும், மத்திய சுற்றுச்சூழல், வனம் மற்றும் பருவநிலை மாற்றத் துறை, சுற்றுச்சூழல் கல்வி, விழிப்புணர்வு மற்றும் பயிற்சி  திட்டத்தை செயல்படுத்தி வருகிறது. இதன் தேசிய பசுமைப்படைத் திட்டத்தின்கீழ், பள்ளி கல்லூரிகளில் மாணவர்களுக்கு பயிற்றுவிக்கவும், சுற்றுச்சூழல் பிரச்சினைகள் குறித்து விழிப்புணர்வை ஏற்படுத்தவும், 1 லட்சத்திற்கும் மேற்பட்ட சுற்றுச்சூழல் மன்றங்கள் ஏற்படுத்தப்பட்டுள்ளன. மேலும், பாதுகாக்கப்பட்ட இடங்கள், வன உயிரின சரணாலயங்கள், தேசிய பூங்காக்களில் பள்ளி மாணவர்களுக்கு களப் பயணம் / இயற்கை முகாம்கள் அமைக்கவும் அமைச்சகம் ஆதரவு அளித்து வருகிறது.
இதுதவிர, தேசிய சேவைத் திட்டத்தின் வழக்கமான செயல்பாடுகளிலும், சுற்றுச்சூழல் பாதுகாப்பு விழிப்புணர்வு குறித்த நிகழ்ச்சிகளுக்கு ஏற்பாடு செய்யப்பட்டுள்ளதாக இளைஞர் நலத்துறையும் தெரிவித்துள்ளது. தேசிய சேவைத்திட்ட தன்னார்வலர்கள், சுற்றுச்சூழல் பாதுகாப்பு, பருவநிலை மாற்றம், புதுப்பிக்கத்தக்க எரிசக்தி பயன்பாடு மற்றும் மரக்கன்றுகளை நடும் பணியில் ஈடுபடுவார்கள் என்றும், மக்களவையில் கேள்வி ஒன்றுக்கு பதிலளித்த சுற்றுச்சூழல், வனம் மற்றும் பருவநிலை மாற்றத்துறை இணையமைச்சர் திரு அஸ்வினி குமார் சவ்பே தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783421
•••••••••••••••
(Visitor Counter : 206
நீர்வளத் துறை அமைச்சகம்
நாட்டின் 91 முக்கிய நீர்த்தேக்கங்களில் தண்ணீர் இருப்பு நிலை 4 சதவீதம் உயர்ந்துள்ளது
2018 ஆகஸ்ட் 16-ந் தேதி முடிவடைந்த வாரத்தில் நாட்டின் 91 முக்கிய நீர்த்தேக்கங்களில் தண்ணீர் இருப்பு 84.743 பில்லியன் கன மீட்டர். இது இந்த நீர்த்தேக்கங்களின் மொத்த கொள்ளளவில் 52 சதவீதமாகும். 2018 ஆகஸ்ட் 9-ந் தேதி முடிவடைந்த வாரத்தில் இந்த சதவீதம் 48 ஆக இருந்தது. சென்ற ஆண்டு இதே காலத்தில் இருந்த தண்ணீரின் அளவை ஒப்பிடுகையில் தற்போதைய அளவு 112 சதவீதமாகும். கடந்த 10 ஆண்டுகளில் இதே காலத்தில் இருந்த நீர் சராசரி அளவை ஒப்பிடுகையில் தற்போதைய அளவு 96 சதவீதமாகும்.
91 நீர்த்தேக்கங்களில் மொத்த நீர் சேமிப்புத் திறன் 161.993 பில்லியன் கன அடி. இது நாட்டில் மதிப்பிடப்பட்டுள்ள மொத்த தண்ணீர் சேமிப்புத் திறனான 257.812 பில்லியன் கன அடியில் 63 சதவீதமாகும். இந்த 91 நீர்த்தேக்கங்களில் 31-ல் மொத்தம் 60 மெகாவாட்டுக்கும் கூடுதலான மின் உற்பத்தி திறன் கொண்ட நீர் மின் சக்தி நிலையங்கள் அமைந்துள்ளன.
தென் மண்டல தண்ணீர் இருப்பு நிலவரம்
தெற்கு மண்டலத்தில் ஆந்திர பிரதேசம், தெலங்கானா, ஆந்திர பிரதேசம் மற்றும் தெலங்கானா ஆகியவற்றுக்கு பொதுவான இரண்டு திட்டங்கள், கர்நாடகா, கேரளா, தமிழ்நாடு ஆகியன அடங்கியுள்ளன. இவற்றின் மொத்த சேமிப்புத் திறன் 51.59 பில்லியன் கன மீட்டர் திறன் கொண்ட 31 நீர்த்தேக்கங்கள் மத்திய தண்ணீர் ஆணையத்தின் கண்காணிப்பில் உள்ளன. இந்த நீர்த்தேக்கங்களின் மொத்த கொள்ளளவில் தற்போது 65 சதவீதம் தண்ணீர் அதாவது 33.57 பில்லியன் கன அடி தண்ணீர் இருப்பில் உள்ளது. சென்ற ஆண்டு இதே காலத்தை ஒப்பிடுகையில் இந்த அளவு 29 சதவீதம். கடந்த 10 ஆண்டுகளில் இதே காலத்தின் இருந்த சராசரி தண்ணீர் அளவுடன் ஒப்பிடுகையில் இந்த அளவு 52 சதவீதமாகும். சென்ற ஆண்டு இதே காலத்தை விட தற்போதைய நீர் இருப்பு நன்றாக உள்ளது. கடந்த 10 ஆண்டுகளில் சராசரி இருப்புடன் ஒப்பிடுகையில் தற்போதைய இருப்பு நன்றாகவே உள்ளது.
(Visitor Counter : 77